आतंकवाद बढ़ाने में बड़े देशों का हाथ : खादिम
राष्ट्रीयअहमदियामुस्लिम जमात भारत के कादियां में चल रहे 124वें जलसा सालाना कादियां के दूसरे दिन के पहले सेशन का आगाज पवित्र कुरान-ए-पाक की तलावत के साथ हुआ। जमात-ए-अहमदिया भारत के सचिव मुनीर अहमद हाफिजाबादी की अध्यक्षता में जलसे की कार्रवाई शुरू हुई। इस सम्मेलन में 52 देशों से श्रद्धालु पहुंचे।
इस अवसर पर मौलाना मुहम्मद इनाम गौरी मुख्य सचिव अहमदिया मुस्लिम जमात भारत ने जमात-ए-अहमदिया के संस्थापक हजरत मिर्जा गुलाम अहमद कादियांनी की जीवनी पर प्रकाश डालते हुए कहा कि हजरत मुहम्मद मुस्तफा सल्लाहोअलैहेवस्सलम सब के साथ बेहद प्यार करने वाली शख्सीयत थीं। इसके बाद मौलाना मुनीर अहमद साहिब खादिम ने मुस्लिम जमात-ए-अहमदिया भारत के पांचवें खलीफा हजरत मिर्जा मसरूर अहमद के बारे में कहा कि उनकी ओर से विश्व में शांति स्थापना के लिए की जा रही कोशिशों तथा सिफारिशों को मान लेना चाहिए।
उन्होंने कहा कि पहले तो बड़े देश तथा ताकतें कुछ मुल्कों की सहायता करते हैं लेकिन बाद में उनके खिलाफ होकर उनके विरुद्ध अशांति का माहौल पैदा कर देते हैं जिसके परिणामस्वरूप आतंकवाद पैदा होता है।
मौलाना मुनीर अहमद खादिम ने कहा कि हजरत मिर्जा मुसरूर अहमद खलीफातुल मसीह बार-बार दुनिया को कह रहे हैं कि इस्लाम एक अमन पसंद तथा मानवता की सेवा करने में यकीन रखने वाला धर्म है।
जमात-ए-अहमदिया का एक ही उद्देश्य है कि मुहब्बत सबसे नफरत किसी से नहीं। पहले सेशन के दौरान पंजाब प्रदेश कांग्रेस कमेटी के पूर्व प्रधान प्रताप सिंह बाजवा तथा सीपीएस सोम प्रकाश विशेष तौर पर शामिल होने के लिए पहुंचे। उनके साथ बलदीश सिंह तूर, संज्जन सिंह धंधल, दविन्द्र सिंह सलाहपुर, भाजपा के पूर्व मंडल अध्यक्ष कमलज्योती, नगरकौंसिल प्रधान जरनैल सिंह माहल, उपप्रधान सुखप्रीत सिंह सैबी, विजय कुमार पार्षद, गगनदीप सिंह भाटिया, जोगिन्द्रपाल नन्दु, इन्द्रजीत सिंह नागरा, गुरदेव सिंह घुम्मण आदि उपस्थित थे।
कांग्रेस पार्टी के पूर्व प्रधान प्रताप सिंह बाजवा जलसे में शामिल होने के लिए आते हुए।
सीपीएस सोम प्रकाश जलसे में शामिल होने के लिए पहुंचते हुए। -भास्कर
विदेशों से आए हुए श्रद्धालु जलसा सुनते हुए। -भास्कर
जमात-ए-अहमदिया के मुख्य सचिव मोहम्मद इनाम गौरी सम्बोधन करते हुए।
52 देशों से श्रद्धालु जलसा सालाना में पहुंचे
hin_Deva hin_Deva hin_Deva hin_Deva hin_Deva awa_Deva awa_Deva awa_Deva hin_Deva bho_Deva hin_Deva